Fai de min un instrumento da túa paz.

¡Señor, fai de min un instrumento da túa paz!

Que alí onde haxa odio, poña eu amor;

onde haxa ofensa, poña eu perdón;

onde haxa discordia, pona eu unión;

onde haxa erro, poña eu verdade;

onde haxa dúbida, poña eu fe;

onde haxa desesperación, poña eu esperanza;

onde haxa tebras, poña eu luz;

onde haxa tristeza, poña eu alegría.

Señor que non busque tanto ser consolado como consolar;

ser comprendido, como comprender; ser amado, como amar.

Porque dando é como se recibe; esquecendo, como se encontra;

perdoando, como se é perdoado;

morrendo, como se resucita á vida eterna.





Evanxeo

19-febreiro-2023

7º-ORDINARIO-A





O odio déixanos cegos. Respondamos con Amor

**1. VER: O odio céganos**

- Estes días triunfou nos premios “Goya” a película “As bestas” de Rodrigo Sorogoyen que reflicte como unha familia estranxeira trata de se asentar nunha aldea galega, gozar da natureza e recuperar as vivendas do pobo mentres que outra familia local, que se comportan como unha manda de bestas, acósaos, cegados polos intereses económicos, o odio e a intransixencia.

- Hai persoas que nos caen mal, non nos entendemos con elas, cústanos saudala

As Bestas, tráiler, <http://www.youtube.com/watch?v=8FfTwEbN9YA>

***Céganos o odio? Como, en que se nota?***

**2**. **XULGAR: Respondamos ao odio con Amor**

**-** No evanxeo deste domingo, Xesús quere que perdoemos ao inimigo: ***“Non fagades fronte ao que vos agravia”, “Amade aos vosos inimigos, e rezade polos que vos perseguen”, “non amedes só aos que vos aman”, “sede perfectos”... E en Levítico di: “Sede santos, porque eu, o voso Deus, son santo. Non odiarás de corazón ao teu irmán”.*** Mt 5,17 37, película: <http://www.youtube.com/watch?v=u5m6eHh23Fw>

**QUE NOS QUERE DICIR XESÚS?**

- O domingo pasado Xesús lembrábanos que o esencial do evanxeo, a **única norma** que nos propón Xesús é amar. O que non ama falla no esencial.

- Hoxe pídenos que **deamos un paso máis**, que vaiamos á exquisitez, que marquemos a diferenza: dar as grazas, pedir por favor, saber estar calados ou falar cando nos toca, falar cun sorriso ao profe, axudar a alguén…

- É máis, Xesús pídenos: **“Amade ao inimigo, ao que vos trata mal”.** Difícil? Amar ao que nos cae mal é transformar a mirada e o corazón gris (ver o debuxo de Fano). Un exemplo: a pedra, as tesoiras e o papel poden ser inimigos pero tamén poden axudarse. Como? *Que a pedra coide á tesoira afiando as súas follas, que a tesoira recorte ao papel para facelo grilanda e que o papel envolva a pedra, papel de agasallo que abraza.*

Aínda que sexamos distintos todos temos algo bo, podemos colaborar e axudarnos. Con amor faremos ao inimigo amigo, cambiarémoslle, así o fixo Xesús.

- Aprendemos así a **ser santos facendo ben ao que nos fai dano**… *“Sede perfectos (santos) como o voso pai celestial é perfecto” (Mt. 5). “Sede santos… Non odiarás de corazón ao teu irmán” (Lev. 5).*

Amar é difícil, Verbo Divino 2023, reflexión: <https://youtube.com/watch?v=L4xVavjz4To>

***Que nos está pedindo hoxe Xesús?***

**3. ACTUAR: Devolve ben por mal**

- No te conformes con querer ao que te quere ben ou faiche ben. - Fala a alguén que che cae mal e intenta rezar por el, poñerte nos seus zapatos. **- Que o trato cos demais sexa achegado** con detalles, con xestos... Vai máis aló do que é obrigatorio ou o que está mandado á hora de axudar ou acoller.

Somos misioneiros, canto <https://www.youtube.com/watch?v=bbT7DEwLep0>

***¿En qué podrías mejorar?*** ***¿Qué vamos a hacer?***

* **LEVÍTICO 19, 1-2. 17-18: *Amarás o teu próximo como a ti mesmo.***

O Señor falou así a Moisés: «Dei á comunidade dos fillos de Israel: *“****Sede santos,*** *porque eu, o Señor, o voso Deus, son santo.* ***Non odiarás de corazón ao teu irmán****, pero reprenderás ao teu próximo, para que non cargues ti co seu pecado. Non te vingarás dos fillos do teu pobo nin lles gardarás rancor, senón que amarás ao teu próximo como a ti mesmo. Eu son o Señor”».*

Palabra do Señor.

* **SALMO 102: R/. O Señor é compasivo e misericordioso.**
* **1ª CORINTIOS 3, 16-23: *Todo é voso, vós de Cristo, e Cristo de Deus.***

Irmáns: **Non sabedes que sodes templo de Deus** e que o Espírito de Deus habita en vós? Se algún destrúe o templo de Deus, Deus destruirao a el; porque o templo de Deus é santo: e ese templo sodes vós. Que ninguén se engane. Se algún de vós crese sabio neste mundo, que se faga necio para chegar a ser sabio. Porque a sabedoría deste mundo é necidade ante Deus, como está escrito: *«El caza aos sabios na súa astucia». E tamén: «O Señor penetra os pensamentos dos sabios e coñece que son vans».* Así, pois, que ninguén se glorie nos homes, pois todo é voso: Paulo, Apolo, Cefas, o mundo, a vida, a morte, o presente, o futuro. Todo é voso, vós de Cristo E Cristo de Deus.

*Palabra do Señor.*

* **Mateo 5,** 38-48: *Así se dixo aos antigos; pero eu dígovos.*

**Narrador:** Naquel tempo, díxolles Xesús aos seus discípulos:

**Xesús:** -«Oístes que se dixo: “Ollo por ollo, dente por dente”. Pero eu dígovos: non fagades fronte ao que vos agravia. Ao contrario, se un te losquea na fazula dereita, preséntalle a outra; ao que queira poñerche preito para quitarche a túnica, dálle tamén o manto; a quen te requira para camiñar unha milla, acompáñao dúas; a quen che pide, dálle, e ao que che pide prestado, non o refugas. Oístes que se dixo: **“Amarás o teu próximo** e aborrecerás o teu inimigo”. Pero eu dígovos: **amade os vosos inimigos e rezade** polos que vos perseguen, para que sexades fillos do voso Pai celestial, que fai saír o seu sol sobre malos e bos, e manda a choiva a xustos e inxustos. Porque, **se amades os que vos aman, que premio teredes?** Non fan o mesmo tamén os publicanos? E, se saudades só os vosos irmáns, que facedes de extraordinario? Non fan o mesmo tamén os xentís? Polo tanto, sede perfectos, como o voso Pai celestial é perfecto».

*Palabra do Señor*.

***(Narrador- Xesús)***





[](https://www.google.es/url?sa=i&url=http://ensinanzaere.blogspot.com/2014/02/amor-los-enemigos.html&psig=AOvVaw0DHz7Y4NPZmZL7SmxmTblA&ust=1582195907561000&source=images&cd=vfe&ved=0CAIQjRxqFwoTCKDOzaC53ecCFQAAAAAdAAAAABAJ)